Jeg har besluttet, at min fjordhest skal hel-klippes denne vinter. Men hvornår er det bedst at klippe dem første gang? Jeg tænker måske at gøre det i weekenden, da hun allerede nu er begyndt at sætte vinterpels. Når det bliver koldt (vinter), får hun dækken på. Hun går stadig på døgnfold - vil det være nødvendigt med et dækken på om natten, hvis hun bliver klippet nu? Hilsen Susanne
Hvis den er tykpelset, sveder hurtig ved ridning og er lang tid om at tørre ville jeg klippe nu. Ellers ville jeg vente til overstående... Hvis du klipper nu skal du ihvertfald give dækken på om natten, formentlig også om dagen med alt den regn vi får pt... Og afhængig af hvad hul den er i skal du muligvis op i et dækken med lidt fyld - ihvertfald om natten...
...er ved rigelig god huld   men hun sveder meget - også når hun er i god kondition - og er godt tykpelset. Så jeg tror, jeg holder fast i planen om at klippe hende i weekenden... tak for hjælpen. Hilsen Susanne
Er der nogle af jer der kender til Cobratoxin og har erfaringer med det?
Hej Sandra Jeg var ikke first horse kunde, men du får lige min erfaring med alligevel. (Kan ikke helt huske hvilken forsikring jeg havde mere) Efter dyrlægen havde erklæret min hest uanvendelig, forlangte mit forsikringsselvskab at jeg indenfor en måned skulle beslutte hvorvidt han skulle aflives eller jeg ville havde halvdelen af min forsikring udbetalt og han så gik som foldbums. Jeg overvejede det i 14 dage, og efter jeg havde taget beslutningen, skulle jeg sende kopi af uanvendelighedserklæringen til min forsikring, derefter er det max gået en måned inden jeg fik udbetalingen. Han har spat i begge bagben, og havde været i røngten 2 gange. Han var forsøgt behandlet, men højre has voksede ustabilt sammen, så der ville komme en spatknude, og bagbenet ville derfor ikke kunne tåle belastning såsom i form af dressur. Håber det kan bruges lidt. Men mener ikke der gik mere end end måned fra jeg sendte parpirene.
Jeg har kun brugt uanvendelighedsforsikring èn gang i min 25 årig heste-karriere - heldigvis. Jeg har altid brugt tryg forsikring - med stor tilfredshed  Min dejlige 6 års hest blev i juli 2010 meget halt, og rgt afslørede forandringer på indvendige kodeseneben på VF. Prognosen var ikke god, men hesten skulle have chancen. Den havde fri fra al arbejde og gik kun på fold i 6 måneder. Derefter skridtede den en måned, og jeg startede derefter op meget forsigtigt med dyrlægens genoptræningprogram. Kun 14 dage henne med trav på 2X3 minutter, blev den halt igen. Ny rgt viste meget meget slemme forværringer = kronisk kodesenebensbetændelse og komplet uanvendelig til ridebrug. Hesten var kronisk halt, og havde ondt, så beslutningen var nem - han skulle have fred. Dyrlægen indsendte en uanvendelighedsattest fredag, som forsikringen formentlig har modtaget mandag ell tirsdag. Torsdag lå der svar i mim postkasse med godkendelse til at lade hesten aflive. Jeg bestilte tid fredag til tirsdag morgen i ugen efter. Onsdag stod de 50 tusind fra forsikringen på min konto! Nemt, hurtigt og super service fra både dyrlæge og tryg i en svær og meget trist situation for mig og min elskede lille skat 
Er glad for at høre at i har haft positive oplevelser. Synes man hører så mange sige at det er så besværgeligt at få udbetalt uanvendelighedsforsikringen, uden noget konkret eksempel. Min har så en lidt mere ualmindelig skade, nemlig en knogle som sidder skævt i nakken som gør at han låser i hele kroppen og derved får ondt i ryggen og laver låsninger og forskyder halshvirvler når han rides. Han er blevet behandlet i 10mdr nu, men det bliver ikke længere bedre, men tvært imod, så tror desværre at det er ved at være på tide at sige farvel for hans skyld. Har brugt rigtig mange tusinde kroner på behandling, så selvom forsikringen ikke er så stor, så er det da en starthjælp til opsparingen så jeg kan få en ny ven på et tidspunkt.
Ja jeg har så haft en lidt mere negativ erfaring med forsikring. (jeg har ikke haft FirstHorse) Jeg havde over et halvt år bøvlet med en halt hest uden at vi rigtig kunne finde ud af hvad der var galt. I december måned fik hun så konstateret kodesenebensbetændelse og derfor var uanvendelig til ridebrug. Jeg sendte papirerne afsted til forsikringen for at få godkendt det. Behandlingstiden var maks 14 dage, og efter ca. 10 dage fik jeg besked om at forsikringen ikke kunne udbetales grundet forbehold i policen. Der var ganske vidst et forbehold i min første police, men fik senere ophævet policen og fik en ny uden forbehold efter hesten blev opereret og derefter rengående. Jeg var selvfølgelig utilfreds med dette afslag, og ringede for at klage. Jeg fik besked på at de ville ringe tilbage samme dag, hvilket de ikke gjorde. Det var en fredag og mandag ringede jeg igen for at høre om de ville træffe en ny beslutning eller om jeg skulle gå videre med sagen. Jeg fik at vide at havde sendt sagen tilbage til sagsbehandling. Et par dage før jul fik jeg så besked på at jeg kunne få udbetalt forsikringen og at aflivning skulle ske inden 14 dage. Herefter havde jeg igen fat i forsikringen for at spørge om det kunne blive udskudt lidt fordi at jeg helst ikke ville ud og køre med hest mens der lå så meget sne på vejene. Forsikringsselskabet var mildt sagt ikke særlig forstående overfor dette, men fik dog dispentation. 3. jan i år 2011 blev hun så aflivet. Dette har mildt sagt givet mig et lettere anstrengt forhold til forsikringsselskabet, da det er hårdt nok at tage stilling til hvad der skal ske med ens hest, og bestemt ikke sjovt at skulle bøvle med forsikringen bagefter. Havde heldigvis nogle gode venner til at støtte mig. Jeg vil ønske dig held og lykke med din hest. Ved selv at det kan være en svær situation at stå i, men på et eller andet tidspunkt kan man bare ikke gøre mere.
Efter jeg er ved at have en god flok welsh mountain ponyer, så vil jeg se om jeg ude på fodermarkedet kan finde 'det perfekt' foder til dem, men har brug for lidt hjælp   Da jeg selv har kigget lidt, og udvalget er jo stort!  Foderet skal passe til en hoppe der har føl ved siden og er ifol igen. En ifolet 3 års hoppe, og en avlshingst. Også gerne til plagene, hvis det er muligt. Ponyerne bruges kun til avl og en hel del shows. Pt. får de suregrow fra Brogaarden, lucerne og valset havre (for at have tænding til showene). Men synes ikke, at de er helt så fine som de kunne være. I en periode kørte jeg dem over på ERS og fase balance som mine konkurrence heste får, og WAUW de så ud i pels og muskler   Men det feder desværre også for meget, så det blev et nyt problem  Mine krav til foderet er, at de gerne skal være noget musli med meget struktur fx. lucerne, så de kan bruge lidt tid på at spise. Og så vil jeg gerne kunne tilsæte havre ved siden af, da den 3 års har tænding nok i sig selv, men følhoppen, skal bruge ekstra energi  Så jeg vil meget gerne modtage bud på sådan et hestefoder, gerne pris og mængde de ca. skal have.
Åhh SUK.  Min "lille" hannoveraner dreng på 2 år vil bare ikke tage på.. Han er tjekket for alle slags orm, og han havde en smule, men de er væk nu. Han er en stor dreng, på omkring 165 i stg, og bruger jo derfor meget krudt på at vokse, men der er kommet en smule hold i det igen. Meeen han ser altså ikke godt ud. Han skal jo selfølgelig ikke være tyk, men syntes han er for tynd lige nu.. Han har pt fået:  900g Dansk Sure Grow Lucerne Olie Og alt det hø han overhovedet kan spise. Hvad giver i jeres små babyer at spise? 
Det er jo slet ikke nok den for i foder,Jeg ville give 1½-2 kg 3 gange dagligt også ville jeg skifte hø ud med wrap.Da hø ikke feder på samme måde som wrap så skulle den have fri adgang til wrap 24 timer i døgnet.Jeg vil finde et godt musli produktsom feder meget.En hest er jo bereget til at spise 14 timer af døgnet.
Problemet Susanne, er at de fleste musliprodukter er smækfyldt med stivelse og sukker, hvilket du ikke ønsker i nærheden af en hest i vækst... Desuden kan hø og wrap fede lige meget/lidt, man kan ikke vide noget med sikkerhed uden en analyse på det pågældende grovfoder..  Siv: Har han fået tjekket tænder? Hvis de ikke er iorden, maler han ikke hans mad korrekt og optager den derfor ikke optimalt.. Jeg ville personligt skifte Suregrow ud med noget med mindre stivelse/sukker, f.eks Horselux Easy eller Travo Performance.. Hvilken lucerne får han? Der er en del varianter  Hvor meget olie om dagen får han?
Min unghest var også en kæmpe som 2 års, på hele 170 cm...og tynd, grim, ranglet og ækel at se til. Vi tog en blodprøve som påviste bændelorm ( hvilket gødningsprøven ikke gjorde) og så gik fodringen ellers igang. Suregrow er jo lavet til nøjsomme heste, hvilket ikke er den slags vi har. Min plag får idag som 4 års : 2,5 kg fiberpiller 1 kg sort havre 700 Horlux easy 10 kg hø fri wrap på fold Og han er stadig til den pænt slanke sige og nu 178 cm høj.... som plag fik han: 3 kg horselux grow 15 kg hø Og ja, det lyder af meget, men hvis du har en hest, som har en forventet højde på lige knap 180 cm og en vægt på 700 kg + så skal der altså noget mad i den. Og så kan du risikere, ligesom jeg, at du er en af de heldige, som er velsignet med en hest som bare gror og gror! Jeg boede på daværende tidspunkt i vestjylland lige op ad foderproducenten, så jeg brugte horselux, fordi det var billigt og nemt. Nu er jeg faktisk blevet ret glad for det, da mine heste ser blanke og fine ud, har god energi og spiser op. Og så er det meget nemt at få udarbejdet en foderplan.
engang udarbejdet en foderplan fra Tjørnehøj Mølle til en åring jeg syntes var for tynd.... De tager selvfølgelig udgangspunkt i deres egne produkter, men det foder er jo lige så godt som alt muligt andet, så det er jo lidt ligemeget om det hedder det ene eller det andet  Da jeg modtog foderplanen tænkte jeg "hmmm..." det er godt nok meget lidt kraftfoder den skal have... 900 g. om dagen   og så ellers samme mængde wrap som den fik i forvejen.... Kan ikke huske hvor meget det var.... 12 kg. mener jeg.... Jeg havde godt nok svært ved at se at den skulle kunne tage på af den smule foder.... Men det gjorde den... Stille og roligt kunne vi se en fin forbedring af huld.... Så hvis du er ligeglad med at skifte foder, så prøv at bede om en foderplan derfra....
Vi byggede skur til alle mine heste da vi flyttede ind på gården her. Det er lavet af gamle telefonpæle og planker - det har kostet 25.000kr bare i materialer! Her gik plagene hele vinteren og hyggede sig. Vi havde på forhånd snakket om, at hvis det var for åbent og det så ud til at de ikke fik nok læ, ville vi have sat de der plastikstrimler på, men det blev overhovedet ikke nødvendigt 
ejjj hvor er det lækkert  sikke luxus liv for hestene masser af plads så de ikke kan boxe rundt og så jeg helt vild med det lille lækre hø sted med mad trugene  rigtigt krevativt
hejsa sagen er den at jeg sidste vinter fodrede med horselux easy og egentig var fint tilfreds men efter lever/ nyresvigt i foråret kom jeg i tvivl, de har nu gået på sommergræs og hesten fungere rigtig fint igen. men efter de er kommet på stald og får horselux easy igen syntes jeg hun begynder at se trist ud igen altså ligesom inden hun blev syg.. hun får hø adlib udover krybbefoderet. nu overvejer jeg at skifte easy ud med travo sport og så "fylde op" med pre alpin da det ser ud til at være en "bedre" kvalitet. men skal jeg vælge pre alpin aspero eller senior (ikke fordi hun er gammel men pga protein) opblødt foder er ikke en mulighed da hun får diarre bare af at kigge på det;) mvh louise
Hej! Jeg kan desværre ikke svare dig, men hvordan så din hest ud med lever/nyresvigt og hvad var behandlingen? Jeg har nemlig en hest med underlige symptomer, let forhøjede levertal og er på jagt efter alt hvad jeg kan spore mig ind på. God bedring med din hest.
jamen jeg opdagede at der var noget galt fordi hun så mat ud, og efterfølgende gik hun fra foder og vand. det kan ses ved at de bliver gule i øjne og tandkød (der er de normalt lyserøde) hun fik binyrebark hormon og pencillin og en vitamin boost. og så håbede vi.. det optimale havde været drop men det valgte jeg fra.. der gik 14 dage så var hun ovenpå på trods af at dyrlægen havde spået at hun ikke ville overleve;) mvh louise
Pre Alpin Senior og min hest var meget glad for det. Det var pga hendes tendens til at klemme grovestænglet foder fast mellem nogen tænder så hun blev øm. Derfor skulle jeg gå væk fra lucernen som jeg plejer at blande i krybbefoderet. Det var kun en periode hun fik det og det udgjorde måske 500 g om dagen, men hun var i hvert fald glad for det. Jeg valgte Senior netop af hensyn til tænderne men også proteinindholdet (voksen hest). Mvh Tina
Kun et tip til lever-heste.  Har købt dette fra equistro. 
byggede også løsdriftskur, som noget af det første,da vi flyttede ind.(se præss.) "Huset"- som vi kalder det, bliver flittigt brugt.Mine heste hader regn og tilbringer gerne hele dagen inde i huset, hvis det regner ( og det gør det jo tit).De er dog nødt til at bevæge sig udenfor,når de skal have noget at drikke. Vores "hestehus" minder lidt om dit - vi har de samme plader på indersiden.
Vi vil have løsdrift, når vi finder STEDET. Det bliver bund af beton med masser af halmstrøgelse. Der bliver (selvfølgelig) loft og to sider og i fronten halv lukket, hvor de i den   halvdel kan gå igennem plastiklameller. Det bliver en temmelig stor løsdrift, hvor der skal gå 3 heste. Udenfor løsdriften og en hel del kvadratmeter mere vil der være fuldstændig drænet for at undgå mudder og diverse følger ved dette. Om sommeren vil der være åbent til græsfolde fra selve løsdriften. Udover løsdriften vil der være 3 bokse i tilfælde af, at vi har brug for dette i en periode. - ja, det kræver jordplads, men vi skal nok finde det  Ser rigtig fin ud jeres løsdrift og god idé med udhæng 
det ser godt ud.... sådan ser løsdrifter ud ..... et skide åndet skur uden plads og lukkede sider har intet med løsdrift at gøre   Der er alt for mange dårlige ikke løsninger.
Hvad er det for nogle plastik lameller i taler om? 
Her ses en del af min løsdrift indefra, med Bilbo som model.
Og her udefra. Beklager udseendet. Den er taget i efteråret med møgvejr og mudderfolde, der er nu sandfold og det hele ser noget mere indbydende ud. Men her ses terassen, som de elsker at ligge under, stå under og spise under. Her er så foderbåsene under udarbejdelse. De er inde i løsdriften."Morfar" er ved at pudse dem op. Og her i brug Fodergang og bagerst foderrum. Esja står og nyder udsigten i boxen, som også er inde i løsdriften og ikke færdigpudset. Morfar altså 
Og her sandfolden, der ligger i forbindelse med løsdriften og med klø-r*v-pinden som er ultra populær 
Det er sjovt at se de forskellige løsninger... Rosenholm: Altså dine heste lever i luxus;0) jeg kører dagligt forbi og nyder altid syntet af dine veltilfredse heste, skønt sted  Vi byggede selv en lille løsdrift på vores gamle ejendom, nu bor hestene i udebokse...  
 Hvor har du klødimsen fra ? har nu flere steder set sådan en på markerne rundt omkring, og ville da gerne give sådan en til mine muler  Mvh Gitte
Jeg ringede til Vej- og park (ETK Køge), men ring til din lokale vej- og park og spørg om de vil gemme de aflagte fejebørster et stykke tid. Pælen er støbt fast, heldigvis, for de 2 store madammer lægger kampvægten i når po-po'en skal kløes og så bliver der Tapir-mule af bare nydelse  Børsterne er en hel masse små børster, som er sat ned over pælen.
fed løsdrift Rosenholm! jeg er kørt forbi den flere gange, og det ser knaldgodt ud. -det er meget rart også at se den indvendig
Lone, har du prøvet det af? Sad netop og læste om det i går aftes og også om den flydende kur til at rense ud. Har kun været tilfreds med Equidans produkter, så sad derfor netop og surfede på deres produkter og lurede på et af de 2 til leveren.
Metadiæt fra Hippolyt? Eller Equigard? Ring eller skriv til dyrlæge Jorun Sumberg-Olesen, det er gratis. Hun er konsulent for Hippolyt og er virkelig god til lige netop denne problemstilling. Du finder hende under konsulenter på Hippolyts side
Hvis der kommer huller i wrapplasten eller der ikke er mindst 8 lag plast om det pressede halvtørrede græs, vil der på grund af indtrængende luft (ilt) ske en gæring med forrådnelse til følge,og så er det ikke foder mere. Wrapningen=presning og indpakning i mindst 8 lag plast udløser også en gæring, men den stopper når den ilt er brugt op, som var tilstede ved pakningen af det pressede græs,og derefter,jeg regner med 14 dage til 3 uger, alt efter hvor vådt græsset er når det bliver presset,skulle der gerne være det dejligste grovfoder til dyrene. VH Brandtofte.
Amigo ligger rigtig godt på mine oldenborger. Den ene er 62,5% og den anden er 75% mener jeg. Og de er temmelig brede.
produkter er anvendelige de er rummelige og passer de fleste og er der ekstremt meget skulder er der XL modeller der er endnu mere rummelig 
Amigo.   Det er det eneste, der ikke har skavet min på bringen. Og hun er meget bred ved bringen. 
Sådan et har jeg til min dame og det sidder bare SUPER på hende.. 
Jeg har rambo og Amigo til min oldenborg. Hun er dog meget small, men til min tidligere som var mere bred brugte jeg Rhino dækkener.
100 måske
Der kan være lidt over 200 i mit 
Det kommer jo an på, hvad du mener med gammeldags badekar? Er det et siddebadekar eller et liggebadekar? Under alle omstændigheder er det nemt at regne ud, hvis du har de indvendige mål: længde x bredde x dybde = mål i kubik. Et tænkt eksempel: badekar: 150 cm langt, 50 cm bredt og 40 cm dybt. 150 x 50 x 40 = 300000 cm3 1000 cm3 = 1 liter. 300000 cm3 / 1000 cm3 = 300 liter. Det tænkte badekar kan dermed indeholde 300 liter, hvis det fyldes helt op.
tak for jeres svar, har også regnet lidt på det og der er nok ca. mellem 250-300 l i karret. Lidt svært at udregne det præcis da badekarret runder indvendigt 
Undskyld men hvorfor, kan simpelthen ikke regne ud hvorfor man har brug for at vide det, sorry mit useriøse indlæg. Er det til haletudser, ænder eller skal du igang med at lave vin og mangler et sted at træde på druerne???? Hi hi helt ok med der måske ikke kommer et svar, knus
Heidi: Måske det var det helt store diskussions emne ved middagsbordet eller som du skriver, til haletudser 
hi, hi ja kan godt forstå din undren, der er nogen der betaler for at må fylde deres badekar op til deres heste på vores nabomark.Så for at regne ud hvor meget de skal betale skulle jeg finde ud af hvor meget et badekar kan rumme.
Øv, bøv.. har lige fået mit 6 md ponyføl hjem - og hun skulle jo have det bedste.. så det måtte blive suregrow... men men men det vil følle bare ikke spise, ikke engang en lille smule sammen med de voksnes Horselux easy   easyen glider fint ned, pillerne ligger tilbage.. Nu har vi prøvet i 10 dage uden ændring... andre der har prøvet og hvor lang tid skal man give til tilvænning?? Brogården har vel ikke smagsgaranti.. Hvad fodre i andre jeres 6-12 md´s føl med?
Dodson & Horrell Fase 1 også fra Brogården er godt, men normalt fodrer jeg med Toprun en kombination af T 600 og Pony islænder, det er føllene også glade for ( og de ser godt ud ) og det er noget billigere
Jeg ville personligt også vælge at give den Easy fremfor Suregrow.. Det er mine 2 vokset op på indtil for nylig hvor jeg skiftede til Travo Performance.. Du skal bare give efter forventet voksenvægt og så gerne lidt fiberpiller hvis du vil 
...det samme her, men det glider ned - læs lettere at få ind i munden og beholde derinde - når der er blandet lidt olie deri. Hilsen Sus
Vi bruger i år TM følfoder, det ser ud til at glide ned uden problemer. Han har dog ikke fået det mere end en uge nu og får stadig lidt TM Hors Balance i, da han jo har spist lidt med af mors tallerken.
det var da let hvis jeg kunne bruge easyén... kommer de ikke til at mangle noget - protein eller kalk????
kristina: Ifølge miljøfoders konsulent, så skulle de være dækket ind ved at give efter forventet voksenvægt  Mine 2 er da også vokset lige efter bogen på det foder, dog gav jeg lidt fiberpiller oveni for ekstra protein og fibre, men primært fordi den ene bliver ekstra bred grundet racen og den anden bliver meget høj.. Og så har de alle dage fået alt det hø/wrap de kan spise.. 
Tak for hjælpen - vi fortsætter med Easy...
Hej, Vi fodrer med FohlenGold fra St. Hippolyt. Og vores følbasse ELSKER det.
Jeg har lige købt den dejligste oldenborg hoppe   . 170 i stang. Har en 17" kiffer lech proffi (høj bagtil)der ligger helt perfekt på hende. ( hun har et fint sadelleje og bruger mellem bum ca.) Men men jeg er 176 høj lange ben, pæreformet - mellemstor til stor bagdel vejer 79 kg,( føler mig ikke overvægtig)   mit problem er enten min bagdel eller lange ben, eller begge dele, i hvertfald har jeg problemer med at holde mine knæer inden for sadlens klapper. Jeg ønsker en ny dressur sadel med mere knæstøtte. Det er nemmere sagt end gjordt jeg har prøvet flere forskellige sadler nu, enten er mine overben for lange, eller sidder jeg ikke ordentligt i det dybe i sædet. Det virker nærmest umuligt at finde den rigtige sadel. Håber at der er nogle der har haft samme problem som mig, som kan guide mig, og evt sige hva jeg skal kigge efter. Dem der har samme højde drøjde som mig - hvilken sadel har I ? mvh Anne Dorthe
Hej Anne Dorthe. Jeg har nogenlunde samme højde drøjde som dig og rider i en 17 1/2". Det er ikke nødvendigvis fordi vi har mellemstor til stor bagdel, men også lange overlår, at vi kan have svært ved at være i en 17", så måske kan det være løsningen. Prøv at få sadelmageren ud og vurdere dig og hoppen  Jeg har en Supreme sadel. Købt hos sadelmager Lars Nielsen, Vordingborg. Super lækker sadel. med venlig hilsen Charlotte
Jeg har en Cobra dressursadel til salg. Den er bygget som ingen anden sadel, med stor støtte til overschenklen. Se den i mine annoncer på min præs. Ku være en løsning.
modeller der laves "korte" - altså hvor anlægsfladen mod hesten moderat/kort i forhold til sædet. Spalding har relativt meget "sæde" i forhold til pudelængden - så måske det er et spm om at kigge på lidt mindre kendte engelske mærker? - som for øvrigt generelt er kanon lækre  Jeremy Roudge vil også kunne være et bud og der kan du "få det som du vil have det" vil jeg tro 
Tusinde tak for jeres indlæg, De tre mærker kender jeg ikke.   tak ! Jeg har nok som uerfaren gået efter kendte mærker som kiffer, winsor, kentaur, stubben, hmm duer ik! det jeg har prøvet, kentaur i 17,5" er åbenbart kun 17" en jungle... endnu en gang tak! jeg vidste jeg ikke er den eneste. Straks må jeg google jeres forslag  mvh Anne Dorthe
Jeg er 2 cm højere end dig og en del kg lettere. Men pga mine lange ben har jeg henholdsvis en 17,5" og en 18" sadel (Trainers Mariel og HDR Paris) For at jeg kan have mine lange ben i sadlen er knæpuderne i begge sadler lavet mindre. Dette betyder ikke mindre støtte da støtten nu bare er blevet korrekt. Dit problem ligger sikkert i at når dine knæ ligger korrekt bliver du presset op på bagsvidslen, og hvis rumpen er i sadlen bliver dine knæ presset frem. Prøv at tale med din sadelmager om du vil kunne få gavn af at få ændret dine knæpuder.
Hvad med at kigge på sadler med knapt så dybt sæde? Et dybt sæde kræver jo i reglen at man vælger en lidt større sadel end et mindre dybt sæde. Og måske et knapt så dybt sæde kunne gøre det nemmere at sidde rigtigt i sadlen? Derudover er der nogen mærker hvor man nærmest kan skræddersy sin egen sadel -f.eks. passier. Men det koster self, så det afhænger jo lidt af hvor mange penge man har mulighed for at kaste efter en sadel. Kan se på alle sadeltrådene at jeg har det ret nemt. Jeg er udstyret med en hest med et ret fornuftigt sadelleje, og foretrækker en sadel uden ret meget støtte og helst ikke et dybt sæde. Så jeg har kunnet "nøjes med" at finde en ældre brugt sadel. Ny sadel er jo så tilgengæld svær at købe, eftersom der i dag nærmest ikke produceres sadler mere som ikke har dybt sæde og kæmpe klodser (læs: knæstøtte)... sådan virker det i hvert fald når man er på sadeljagt (som nu heldigvis er overstået) 
Jeg er 177 cm. høj, vejer en del mere end dig, men har også lange ben. Jeg rider i en 18" Kieffer Lusitano, som har mere knæstøtte end din Kieffer Lech, og samtidig er sadelklapperne længere, så der er bedre støtte til lange ben:-) Tidligere red jeg i en BR Vivaldi sadel str. 17½", som også var fin til lange ben:-)
Hej min hest er blevet utrolig stiv i lænden, hun er ikke meget for at sætte i trav og træder helst ikke ind under sig, jeg tror det er kommet af at hun ikke er blevet redet regelmæssigt siden sidste sommer, hun er blevet sat i fol her i sommer. jeg vil gerne ha en til at se på det, men hvem? kiropraktor massør eller ostepat, og er der nogen i kan anbefale i sønderjylland. (dyrlægen får man ikke meget ud af) på forhånd mange tak
Sabine Stark fra Tyskland synes jeg er dygtig. Hun er ostepat, og bruger også strecthing tape nu som en af hendes behandlinger. Man giver 150 euro for første behandling, og skal du have en behandling igen inden for et år, får du det til 105 euro.
det kunne også være knæledbetændelse da det lyder som min egen hest. den gjorde det samme.
Har rigtige gode erfaringer med lene fra back in balance. Hun er i gang med min hoppe der også har problemer med lænden. Ved at flere her fra HN også er rigtig glad for hende. Prøv at se hendes hjemmeside. Backinbalance.dk
Det kan måske være en idé at få en massør ud inden, så musklerne kan blive løsnet inden du får en kiropraktor/osteopat ud til den. Er musklerne meget stive i det, kan det være svært for en kiropraktor/osteopat at manipulere med leddene.
Hej alle på HN.  Da vejret bliver mere og mere ustabilt, syne jeg det er ret svært at finde ud af om det snart er ved, at være tid til at hestene skal have regndækken på. især når de er kortpelset.  hvad er jeres mening og holdning? - og hvad erfaring har i med (maskin) klipning?
Min mening er at heste ikke skal have dækken på endnu. Min egen får tidligst på til Oktober.
min står med regndækken om natten og i dag har hun det også på på fold, da det er lidt køligt;) men jeg vil også undgå at klippe, derfor så tidlig en start hvis du venter til oktober skal du ihvertfald klippe først mvh louise
Synes ikke man kan sige at: "Det er alt for tidligt så min den får det i hvert fald først på i Oktober eller senere fordi det plejer den eller det er jo stadig sommer" Min den får det på når der er behov for det. Dvs når det er køligt i vejret, evt når det regner meget og blæser sammentidig. Idag dog ikke - da det er over 20 grader trods regnvejret. Et tip; Kig på din hest 
Hej HN-er Jeg står og skal til at skifte opstaldningssted. Der hvor han står nu, bliver han fodret med hø, men det nye sted bruger de wrap. Ud fra hvad jeg har læst, vil jeg umiddelbart foretrække hø, pga. mindre sukker m.m., men vil meget gerne høre Jeres erfaringer. Så: Hvilket stråfoder får Jeres hest(e), og hvorfor? På forhånd tak 
Hej:) Ligger nogen monstro inde med link eller tabeller, udregninger mv. over KER normer ift. de nordiske? Har PC-horse- programmet(standard),som anvender NMR-normer- ville gerne kunne sammenligne behovet med de amerikanske værdier. Har prøvet at søge på nettet, men kan ikke finde noget om det...(med mindre jeg køber et andet foderprogram..) Håber I kan hjælpe:) På forhånd tak
Fandt det alligevel selv i "den store foderbog":)
med hestenettet.  hvor er jeg glad for jeres indlæg, eftersom jeg har prøvet så meget, er det virkelig dejligt at der er så mange der vil bruge tid på at hjælpe.. tak tak  jeg vil tage til en sadelmager tirsdag, nu ved jeg hva jeg vil gå efter, - knapt så dyb sæde 17,5 eller 18" men stadig knæstøtte, men længere sadelklapper. ( mærke er ikke det væsentlige) Hvem skal jeg tage til, som har nogle brugte sadler helst jylland jeg bor selv i østjylland. Vedkommen skal kunne hjælpe mig med at få sadlen tilpasset min hest, og selvfølgelig MIG  vh Anne Dorthe
Jeg er ca. samme højde og vægt som dig og jeg har 2 dressursadler som jeg sidder rigtig godt i. En Prestige Top Dressage 17" og en Passier Grand Gilbert med ekstra dybt sæde i 17,5". Har købt begge brugte til rimelige priser, og de kan begge ændres i bomvidde.
Jeg har en trekker master. Det er en 17,5" med ekstra lange sadelklapper og man kan flytte på / skifte knæstøtterne. Nu ved jeg ikke hvor i østjylland du bor?
Sandra ?Cashew? Det er jo ikke alle heste som har behov for dækken 
meget, med daglang regn er jeg begyndt at give regndækken på. Men er temperaturen høj og der er ophold imellem bygerne, så de når at tørre betyder det ikke så meget, så får de varmen indimellem. Men der er meget forskel på hestene, nogle fryser hurtigere end andre. Jeg havde den holdning at dækkener ikke var naturligt for hestene, men efter en meget våd sommer (for år tilbage) lærte jeg at de ikke er rustet til så koldt vejr,når de har sommerpels. Måtte have dyrlæge til 2 stk. da de blev temmelig snottede, og den ene måtte have to behandlinger, før den slap af med snottet.så bitter afaring har lært mig at se på vejret og temperaturen. mvh. EMB
Jeg synes det er så forkert at give sin hest et REGNdækken på pga. at der køligt/koldere? Der er vel en grund til at det hedder et regndækken! Et regndækken uden noget fyld vil ikke kunne holde hesten varm, idet hesten ikke vil kunne rejse pelsen og derved holde varmen. Hvis man mener, at hesten ikke kan holde varmen fordi temperaturen falder, jamen så giv den et overgangsdækken på.
Jeg har tre heste - en går med dækken nu, en skal gå med dækken når det bliver koldere/vådere/mere blæsende og den sidste skulle meget nødig gå med dækken. Min den "gamle" vallak på 16 år, ja han fryser hvert år, når vi når slut august - de lidt koldere nætter på døgnfold med blæst og regn, i kombination med at han fælder sommerpels og sætter vinterpels, giver en hest der fryser og bliver stiv i musklerne. Så han får regndækken på, når de er regnfulde dage - og kommer på boks om natten med et fleesesdækken på. Så har han det nemlig godt og forbliver smidig i bevægelserne. Normalt er han blevet klippet hver vinter, fordi han har gået dressurtræning - og så har han måttet gå med vinterdækken. I år skal han bare gå og hygge sig, og gå lidt skovture hist og psit - så han får lov til at ligge pels, og så bare få et regndækken på de slemme dage. Min unge ridehest er i vel huld, og fryser ALDRIG. Men han ligger en tæt og tyk vinterpels - og sveder bare på en varm oktoberdag af at gå på fold. Han skal i gang med at rides seriøst til vinter, og opstaldes ude. Så ham forventer jeg skal klippes til vinter - og så skal han i vinterdækken. Den 3 årige DV'er er ikke tilredet, og skla bare gå og vokse vinteren over. Så når han nu ikke skal bruges, og jeg derfor kan undlade at strigle ham dagligt - hvorved man jo ødelægger det vandskyende fedtlaget i pelsen - ja så skal ahn da ikke gå med dækken. Da han er en slank hest, så må jeg jo forholde mig til om han kan holde huld - men det har han da kunnet gøre de sidste par vintre, så mon ikke. Jeg bruger aldrig datoer for hvornår mine heste skal have dækken på/af, skal på døgnfold/ikke på døgnfold, skal have vinterfoder/sommervitaminkiks. Jeg forstå ikke, at folk går så meget op i en dato, eller i "at heste ikke bør gå med dækken" - på den konto kan man jo åbenbart lade heste både blive magre, lade dem stå ude om sommeren i øspøsende skybrud eller insisterer på at de skal have dækken på til 1 maj, selvom det er 30 grader i april. Kig på hesten og se om   skal på døgnfold eller ej, skal have ekstra foder eller ej, skal have dækken på eller ej. MVh Charlotte
Nu var min kommentar selvfølgelig sagt udfra at hesten HAR brug for dækken - og ikke til de heste som ikke har behov for dækkener. Min egen fryser hvis det for koltd og blæsende. Med et regndækken i denne her tid med masser af regn og blæsevejr nogle dage - gør dét - at han kan holde varmen fint på folden  Men nogle dage - som idag - trods regn, uden blæst har det ikke været nødvendigt fordi det har været fugtig varme og over 20 grader. Så - man kan ikke sige at imorgen lægger jeg dækken på og så beholder han det på. For vejret skifter pt for meget til dét. Så man bør kigge på sin hest og vurdrer om den fryser eller ej.
Hej Helt enig med Sandra, min frossenpind får også på når der er behov for det, uanset hvornår på året det er  Lisa
Jeg giver kun min hoppe regndækken på de dage hvor det står ned i flere timer for så bliver hun gennemblødt og kold. Så nej jeg bruger ikke regndækken for at hun skal holde varmen men for at beskytte hende mod alt det regn vi har fået denne sommer... Normalt bruger jeg ikke regndækken/dækken men når det regner så voldsomt så må man hjælpe sine dyr, hvis de har brug for det. Det er 150 år siden vi har haft en så våd sommer.
Ja vi bruger heller ikke normalt dækkener i tide og utide. Heller ikke om vinteren, de går uden. Men hvis det regner i timevis og der er 10-15 grader så kan det være nødvendigt. Hoppen jeg rider stod og skælvede rigtig meget en dag jeg trak hende ind, tror det var i juni og der havde det regnet en del. Så ja, vi bruger det altså efter behov. Jeg mener ikke det er nødvendigt med fyld i, men en hjælp til at holde regnen væk fra kroppen. Men se på din hest om det er nødvendigt 
når jeg skriver at min hest får regn dækken på for at holde varmen... så mener jeg selvfølgelig et dækken der både er vind og vandtæt (troede ikke at man kun kunne få vandtætte, fnis) så selv om det ikke regner kan et regndækken alså godt hjælpe til at holde varmen.. med sommerpels kan de nok godt rejse pelsen alligevel mvh louise
Min hoppe på 18 år har fået regndækken på og har haft det i en måneds tid, dette er fordi hun ikke kan holde varmen når hun bliver våd. Hun bliver nemlig ikke bare våd i den yderste del af pelsen, nej hun bliver våde helt ind til skindet også ryster hun som et æspeløv. Min hoppe har her i sommer være syg somfølge af at hun var blevet kold efter mange timer i regn og efter det tør jeg ganske enklt ikke at lade hende gå uden dækken når vejret er så ustabilt som det er nu, jeg skal ike have en syg hest igen. Når vi når lidt længer hen får dækken på med fyld i og kommer fast ind om natten, pt er hun inde og spise. Mette
min gamle tøs på 16 går med regndækken de nætter hvor der blæser og de lover regn, men om dagen går hun uden.. 
gud, havde ingengang set det var dig Rikke   hehe
ja det er bare mig  :D
Da jeg kom ud til Fiona for 14 dage siden kl 7 om morgnen, lå hun ned, hun var iskold og pelsen var rejst... Fiona har stået med et tyndt dækken om natten siden og regndækken på ud hvis vejret er dårligt.. Hun er ikke for varm om morgnen, så jeg vurderer hun har brug for det. (Hun står også i udendørsboks)
Jeg var ellers også før af den overbevisning at ungheste ikke skulle have noget på før de var 3-4 år, ingen af mine andre ungdyr har haft behov. Men min toårs han fryser så snart det regner eller blæser, så både sidste år ved denne tid og i år får han regndækken uden fyld på, når det blæser kraftigt og/eller det regner og sådan fortsætter han hele vinteren og de dage det er tørt går han uden. Men ja man kan eftehånden ikke gå efter en dato længere, man må se på sin hest om den fryser eller ej.
Mine får wrap, egen avl 2. slet. Det gør de fordi, det støver ikke, det er let at opbevare og hestene elsker det. Og, der kan meget let være mindst lige så meget sukker i hø. Min heste-veninde og jeg, har begge lavet wrap (1.slet) samme dato. Fik ret ens analyser også. Derudover har hun så købt hø til at bruge nu og har selv fået lavet analyse på dette hø. Også ret ens hvad angår sukkerindholdet og lavet samme uge som vi fik lavet wrap. Så det afhænger af hvornår det er slået, hvilke vejr det har været osv. Hvis wrappen er knap så tør, måske omkring de 70% tørstof, kan du endda være heldig at wrappen er mere sukkerfattigt end hø'et, selvom det er slået omkring samme tidspunkt.
Vi bruger hø i år. Begge mine ponyer fik wrap sidste vinter, og det får de ALDRIG igen!! Den ene blev forfangen og den anden havde mere eller mindre tynd mave gennem hele vinterperioden, kolik og u name it...hvilket forsvandt da jeg begyndte at give hø i stedet. Så nej tak, aldrig wrap igen, og vil selvfølgelig ikke anbefale andre at bruge det, når jeg har haft så dårlige erfaringer med det  Selvfølgelig er der stor forskel på wrap alt efter hvornår det er høstet osv....   så jeg har nok bare været uheldig her hvor mine står.
vi skiftede til wrap for 4 år siden, og har været rigtig glade for det. Ingen støv og nemt og opbevarer. Vi har kun haft 1 som ikke kunne tåle wrap og fik tynd mave, alle andre har vi ingen problemer med. Det er temmelig tør wrap fra enge.
wrap - et sted mellem 8-10kg om dagen pr. hest. Mine heste elsker det og så støver det ikke   Og jeg synes hellere ikke det bliver kedelig igennem vintersæsonen, som hø har tildens til 
bruge hø.. Jeg syntes min hest trives bedst på dette og jeg syntes det er mest naturligt for hesten.. Men de sidste to år, har han fået wrap.. Tør wrap.. Han har måske lidt løsere mave end normalt, men ikke noget alarmerende.. Hvis jeg får muligheden skifter jeg til hø igen..
det er nemlig så meget nemmere at opbevare og de elsker det. Og så er det bestemt ikke ret nemt at få hø hernede af god kvalitet! 
Vores primære stråfoder er wrap, da det er så meget nemmere at få i en ordentlig kvalitet og at opbevare. Desværre kan min hoppe ikke trives på det, så hun får hø. Derudover supplerer vi med wrappet halm med udlæg på folden samt til dem der ikke kan tåle hø/wrap ad libitum.
Jeg bruger gerne hø i sommerperioden hvis jeg kan få noget der er virkelig god kvaliet, desværre er der langt imellem fordi klimaet gør det sværere at lave god kvalitet hø. Derfor bruger jeg som regel wrap resten af perioden, god tør wrap som er grov og strukturrig, hestene elsker wrap og duften og maverne fungere som de plejer.. Der kan være ligeså meget sukker i hø som i wrap, der er ikke nødvendigvis mindre i hø- det afhænger af flere ovennævnte faktorer.
lige PT meget tør wrap, ligeså tørt som hø og når vi på et tidspunkt får vejr til af høste det på marken så bliver det nok lavet til tørt hø hvis vejret tillader det. Vi bruger ad lib. i store net med meget små masker ingen forfangne,tykke eller heste med dårlige maver hos os.
Vi bruger hø indtil det er koldt nok til at åbne for wrapballerne - og så bruger vi wrap i hele den kolde periode. Vi har kun gode erfaringer med wrappen - men man skal huske at der er ligeså meget forskel på wrap, som på hø. Meget afhænger af de græssorter det indeholder, samt høst- og pakningstidspunkt. Hilsen Sif
Mine tre heste får alle wrap... Det ene sted er det umuligt at opbevare hø, og så er hø bare generelt ret svært at opbevare, så det ikke bliver støvet, og da jeg har en ældre vallak der har lidt tendens til astma, går det bare ikke...! Mine får tør wrap fra enge, og de elsker det... Ridehesten får ca 7 kg dagligt, min unghest og min gamle vallak får når de får mest, max 6 kg, men de to har også græs hele tiden når de er på fold... Mvh. Lotte
Mine to haflingere får hø. Tidligere brugte jeg wrap, men sidste vinter droppede jeg det fuldstændig, da der simpelthen var flere ulemper end fordele ved wrappen. Plus'erne ved wrappen er: - nul støv - godt til opfedning, hvis man har behov for det. Minus'erne ved wrappen i mit tilfælde var: - Høj spildprocent. Værst var det forrige vinter, hvor jeg måtte smide 60% af mit indkøbte wrap direkte på møddingen! Det var råddent og der var nul erstatning fra sælger = 1000 kr. direkte på møddingen. - Tidskrævende. Når jeg har taget hul på en balle (jeg brugte småballer á ca. 40 kg) var jeg pga. store risiko for dårligt wrap nødt til at pakke hele ballen ud med det samme og gennemgå alt wrappen meget grundigt! Det tager tid! - Ikke alle hestemaver kan tåle det. Min ene hoppe kan ikke leve af wrap alene. Hvis mere end halvdelen af hendes samlede stråfoderration består af wrap, får hun diarré. Så jeg er nødt til have hø på lager samtidig. - Højt sukkerindhold og øget risiko for forfangenhed. Min anden hoppe blev forfangen i efteråret 2009. Wrap var ikke årsagen, men jeg vil ikke fodre hende med wrap mere. Hun har slet ikke brug for alt det sukker og jeg ser ingen grund til at løbe risikoen. Jeg har altid været træt af at skulle bruge så meget tid, hver gang jeg skulle åbne og udpakke en ny balle wrap. Og da min ene hoppe ikke længere måtte få wrap, var jeg begyndt at overveje at droppe wrappen. Da jeg så måtte smide 60% af mit wrap ud forrige vinter slog det hovedet på sømmet: nul wrap blev købt sidste vinter. Stråfoderet hos mine heste bestod derfor udelukkende af hø hos den ene. Og den tidligere forfangne, som skulle tabe sig, fik en blanding af hø og frøgræshalm. Denne vinter overvejer jeg dog alligevel wrap til min ene hoppe. Hun mangler pt. lidt ekstra kg og hvis ikke de er kommet helt på, når wrapsæsonen starter, så vil jeg muligvis købe wrap til hende. Men det er slut med at købe wrap i småballer, hvis det på nogen måde kan undgås. Jeg vil såvidt muligt hellere købe et stykke af en stor wrapballe og hente det løst hos en anden. Så kan jeg nemlig se, hvad jeg køber og risikerer ikke at købe katten i sækken.
Der hvor min hest står bruger vi både tørt wrap og alæmindelig hø. Wrappen og høet høster staldejer selv så han ved hvad det indeholder. Vi bruger vkun første slet wrap da ingen af hestene gider og æde andet slet wrap, så derfor er andet slet i år lavet til hø og det æder de med størst velbehag. Min pony får omkring 8 - 10 kg wrap/hø i vintermånederne, pt går hun på græs. Vi starter op med wrappen omkring 1/11 ind til da får de hø og græs. Mette
mine får hø nu samtidig med de går på græs, jeg synes ikke at hø virker særligt godt når vi kommer på den anden side af jul, så er min erfaring at meget af det begynder at støve. Ca. 1. okt. begynder jeg at bruge Wrap. Lucerne får de hele året i forbindelse med det andet kryppefoder.
Min plag for 10-12 kg hø om vinteren. Vi har også wrap i stalden, men der er frit valg. Hvis wrappen er ordentlig tør og lugter godt, kan jeg godt finde på at veksle lidt imellem. Men min erfaring med wrap er at der er alt for stort spild. Alt for meget er råddent og så skal hele ballen jo ud. Hø har en bedre grov struktur og jeg bilder mig ind at det skal de tygge på i længere tid end wrap...
Wrap - vel og mærke sådan lidt tørt wrap i det. Jeg bruger wrap fordi min hest bedst gider æde det, det støver heller ikke særlig meget  Men hvor dyret står bestemmer vi selv. En gang fik han halvt hø/halv wrap. Men altid efterlod han høet og spredte det rundt i hele boksen. Så nu får han kun wrap.
Her står så at der er højere sukker i hø.
Min hoppe har idag fået fjernet en ulvetand i overmunden, og dyrlægen sagde at hun ikke måtte rides med bid i 14 dage. Da han var kørt kom jeg til at tænke på om hun må rides med hackamore, når hun har haft et par hvile dage. Er der nogen der ved om hun må det??? Ellers må jeg ringe og spørger dyrlægen mandagmorgen...
jeg ville ikke gøre det. Især når det er i overmunden. Min fik fjernet 3 sidst. Jeg ville ikke engang træne hende i kapsun de 2 uger efter. 
lad hesten gå   et par uger alt kan trykke på mund kæber osv du ved vel selv vor ømt det er man selv har været hos tandlægen så giv tid 
Jeg har fået fjernet ulvetænder i overmunden på en hest hos mai Nicolaisen, hvor hesten ligeledes ikke måtte have bid i munden i 14 dage. Men hesten skulle have helt fri 2-3 dage og så måtte jeg ride med hackamore derefter. Andre jeg kender har fået samme besked og har også redet med hackamore.
altså ride med hackamore efter et par dage.
Hø, hø og lidt mere hø. Mine får hø hele vinteren. Jeg køber ved en landmand tæt på. Han leverer 2-3 minibig af gangen. Han opbevarer det perfekt, så det er godt og støvfrit hele vinteren. Fordelen ved hø er at mine tåler mere af det uden at blive for fede, dermed længere tyggetid/beskæftigelse.
Tusind tak for alle Jeres svar, det kan helt klart bruges  Tror jeg køber en enkelt balle hø, og så kører jeg ham forsigtigt over på wrappen, da det for en stor dels vedkommende lyder som om det ikke giver problemer. Og skulle han få dårlig mave/tage på, må han tilbage på hø 
Vi bruger hø hvis vi har noget, men ellers wrap. Jeg kan slet ikke forstå dem der skriver de har et stort spild på wrap, det er minimalt hvad vi kasserer af wrap, eller oplever af mug i ballerne.
godt hø indtil det bliver lidt koldere og wrappen kan holde sig i en uge når ballen er åbnet. Normalt bruger jeg ikke hø, men i år har det utroligt nok været muligt for mig at købe minnibigballer med super hø, til næsten ingen penge. Wrappen laver jeg selv på mine egne marker. Bruger som regel 2. slet wrap til mine egne og sælger 1.slet wrap til mine venner. Mine får jo frit adgang til wrapballen på folden, så derfor er det vigtigt, at wrappen ikke er så karftig.
Min unghest får både hø og wrap. I starten da jeg købte hende fik hun kun hø, men synes godt hun kunne bruge noget med lidt mere gods i, da hun voksede(vokser stadig) og var ret tynd da jeg købte hende. Så hun får begge dele og hun elsker sin wrap, den bliver spist først og så høet. Hvis hun bliver for tyk eller for tynd, så justere jeg bare wrappen. Hun har kun en enkelt gang eller to haft lidt tynd mave i det halvandet års tid, jeg har haft hende, og slet ikke noget slemt, så tror hun har godt af at få begge dele i sin mave.
mine 2 distance islænder for Græs døgnet rundt om sommeren selvom de går stævner og går på græs året rundt   så ser deres foderplan sådan ud. 1½ kg horsepro 2000 fuldfoder ½ grønpiller fri adgang til wrap halm i boksen frokost 1 kg roepiller ½ kg horsepro 2000 Så har fri adgang til halm og wrap balle på folden.
Jeg har egentlig aldrig haft problemer med nogle af delene på mine 4 meget forskellige heste.. Men jeg har også været MEGET påpasselig med kvaliteten af det. Og så er heste jo bare forskellige, så nogle kan bedst tåle det ene frem for det andet. Allergi-heste ville jeg fodre med wrap, da hø næsten er umuligt at få 100% støvfrit med mindre man lægger det i blød, og det gider de færreste heste at æde med glæde. Men som udgangspunkt ca. fra maj-september har jeg fodret med hø, dvs. i sommerperioden og resten af perioden med wrap, da det ellers ikke kan holde sig. Mine heste har både været nemme og svære at holde i huld, og ingen af dem har vist tendens til forfangenhed, kolik eller andet. Men trives på det, det har de 
Rigtig spændende at høre folks erfaringer  Et sikkert dumt spørgsmål; er wraphø og wrap ikke det samme, eller er der forskel (og i så fald; hvilken)? Jer der fodrer med wrap, giver i lige så mange kilo wrap som i ville give hø, eller supplerer i wrappen med frøgræshalm/halm e.l.? Min får om vinteren ca. 8 kg. hø (han vejer ca. 425 kg, og han har fri adgang til hø, men spiser ca. 8 kg), skal han have det samme i wrap? Beklager alle spørgsmålene, men da min hest indtil nu har stået et sted hvor der var hø af 1. slet hver vinter, så er det nyt for mig at skulle sætte mig ind i alt det med hø/wrap/wraphø 
Som regel er wrap det samme som wraphø - men ikke nødvendigvis. Selve begrebet WRAP dækker jo bare over "indpakket foder". Ofte er det almindeligt græs, der pakkes ind - men det kan også være lucerne, helsæd og vårbyghalm med udlæg. Vi har i mange år fodret med wrap lavet af alm. græs, men sidste år forsøgte vi os med vårbyghalm med udlæg, og det var så godt at vi fodrer med det igen denne vinter. Hilsen Sif
Tak Sif 
Vi fodre med wrap hos os da vi har en hoppe som har støvallerigi og ikke kan tåle hø.der er også mere sukker i hø en i wrap der er lige lavet nye undersøgelser om dette prøver at finde linket.Vores heste har fri adgang til wrap døgnet rundt så de regulere det selv det er rigtig dejligt.
Gang jeg skal fodre Aki, men har købt både hø og wrap til ham. Så må jeg se hvad jeg foretrækker når vinteren er ovre. udover det så får han horse breader, da han er unghest og godt kan trænge til at sætte lidt flere muskler og tage lidt på!
Vi har ikke fået ret meget hø i hus i år pga. det våde vejr har ramt os lidt og naboen der leverer har kun lavet meget lidt i forhold til hvad han plejer - vi har kun fået halvdelen af hvad vi helst vil have ind. Derfor har vi indkøbt godt 20 baller minibig tørt hestewrap hos en anden nabo og et hold venner der også laver wrap selv. Det plejer at være ret godt. Så i år skal hestene have wrap når det bliver så koldt at det kan holde åbent, men med 9 heste pt. så går der nok alligevel lidt inden vi lukker op for. Og dog - det varer nok ikke så længe inden de heste ude gerne vil have lidt mere at spise - selvom de to i løsdriften ikke direkte mangler huld... !!
Jeg brugte str. L til min hoppe på 165 cm. i stg., så jeg ville overveje at bruge M eller L afhængig af omkredsen på benet. Evt. ville jeg kontakte forhandleren for at være helt sikker....
Jeg er næsten 100 på, at str. står på hestenshelse.dk Har nemlig lige været forbi og købe nogle nye. Denne gang i small.   De er 35x40 - mener jeg. Men tjek det på websiden. Dog passer medium bedst til bagbenene til mine ( 155 cm).
Mit nyindkøbte føl stod igår med en underkæbe der er delt i 2, fra mellem fortænderne og ud til laden i venstre side.. Han går stadig hos mor, og avler tog regningen for dyrlæge lørdag aften..  Der er ikke meget opsyn med hestene og jeg havde ikke været der siden mandag.. Så det er sket mellem mandag og igår.. Han har spist, diet, og ellers været frisk at se på, men siden jeg er ved at lære ham rigtig godt at kende, kunne jeg straks mærke at noget ikke var som det plejede.. Men han spiste glad sit kraftfoder, som jeg bruger til at vende ham til foderet inden han skal tages fra om 2 uger.. Han ville gerne have TM urtebolcher og gulerødder, og spiste dem uden problemer.. Jeg synes det var underligt at jeg kunne se hans tænder i venstre side af munden når han tyggede, men tænkte ikke sådan rigtig meget over det til at starte med.. Jeg har trænet meget kigge tænder med ham, og jeg kiggede ham så i munden og fandt at de 2 fortænder i venstre side var rykket 2 cm længere ud og han havde en revne i "underganen" som gik helt ud til laden.. stykket med tænderne var løst og de var ved at blive røde og dør nok meget snart, sammen med tandkødet.. Dyrlægen kune ikke gøre meget, for der skal gøres noget inden 12 timer efter skaden, ellers så dør knogle flisen, af manglende blodtilførsel.. Han gav et skud antibiotika, rensede revnen i midten, og mente at det skulle have tid, mere antibiotika, og hvis der blev problemer skulle han ind og have taget røngten.. Følle-manden tog det hele SÅ flot, og blev duttet og dimset og trykket og pillet uden bedøvelse eller smertestillende, og han var stadig til at styre.. Han søgte trøst hos mig efter den dumme dyrlæge havde pillet ved ham, så det er jo dejligt at han har så meget tillid til mig.. Dyrlægen mente at han nok skulle komem sig og de blivende tænder ikke har taget skade, fordi de ligger så langt nede i kæben endnu.. Han er kun 4 mdr, så han skal nok vokse pænt sammen igen.. Dyrlægen ville lave en skrivelse, hvor der står at en evt tandfejl ikke er medfødt men en skade han fik som føl, og derfor godt kan stilles til hingstekåringen om 3 år.. Vi stod der ude og snakkede om at han måske har hængt fast i en halmsnor på høballen på folden, og er blevet bange og har trukket sig selv i stykker.. (venligst ingen kommentarer om at snore om høballerne skal væk, for det ved jeg godt, men det er ikke mig der ejer gården) Er der nogen som har efaringer med sådan en skade?
jeg havde en følle for ca. 10år siden. han fik et spark af sin mor på kæben. vi så han blev sparket men kunne ikke se noget før dagen efter. altsår ca. 20 timer efter skaden var sket. ham var høvet og øm. nå men vi kaldte dyrlægen og han kom. ryngtenbilleder viste at han havde flækket kæben. han blev indlagt på ansager hestehospital og der satte de noget ståltråd omkring hans tænder så kæben blev trukket sammen. den vksede fint sammen igen og han fik ingen men af det. og det var altså over 12timer efter skaden var sket...
Det her er formentlig flere dage siden, og følle er slet ikke hævet eller noget.. Det er begyndt at hele op, sagde dyrlægen Men tak for dit svar, det er dejligt at høre gode erfaringer i sådan en situation!
også prøvet det. For knap 5 år siden, da Nadi var 2½ år. Jeg var ved at lukke stalden af, da det skete - og jeg hørte knækket  Hun havde stået med hovedet ud af boksen og bidt om dækkenholderen foran boksen. Hun er blevet forskrækket - og trak så hovedet til sig uden at åbne munden. Det er meget almindeligt, fik vi at vide  Ringede straks til dyrlægen, som kom og aftalte med KVL, at hun skulle derind. Heldigvis havde min svoger lige købt en trailer 2 uger før, så vi fik hende op i traileren og kørt ind. Hun fik noget ståltråd om tænderne, og så skulle vi daglig rense hullet med en sprøjteflaske. Det er blevet pænt, hun er lidt skæv, men man kan ikke se det og hun spiser normalt  Hvis jeg var dig, ville jeg udsætte det med kraftfoder til det er vokset lidt sammen, det er lidt svært at rense såret - hvis hun altså har det stadig  God bedring   - det skal nok gå 
nogen der kender til deres produkter ? nogen med erfaringer ?
Kan du finde deres produkt-info? Jeg ville ikke bruge et foder, der gør det svært for mig at se hvad der er i.
kort og godt, jer der har heste over 20 år, hvordan fodrer i dem? min hoppe på 21, har svært ved at holde huld. hun har fået ordnet tænder, og fået ormekur. lad mig få nogle ideer?hun er ikke god til foder der er for hårdt, såsom gulerødder og store hestegodbidder. pt får hun sixteen plus,ekstra vitaminer og nok omkring 12 kg wrap..og lidt græs når hun går på fold..
Mash er mit bud.   
hej esma.. har fakisk for en time siden bestilt to sække mash til hende...;-)
..  Jeg passede en gammel hest, der bare   sin daglige portion lune mash. -OG det gjorde, at han kunne holdes i fin huld. Jeg håber, at din hest også vil nyde at spise mash, og at det giver lidt til sidebenene. 
Vi har 3 styk på 18+ år, den ene er 23 faktisk, alle trives de rigtig fint. Dog med det hensyn, at de får bla. sort havre og eller valset korn som en bestanddel af deres foder, derforuden lidt Linamix, vitaminer og fuldfoder. Samt masser af hø og wrap. Men ellers ikke den store hensyntagen. Daglig fold til alle hopper som hingst. Mvh
Om vinteren får min den gamle på 27 16+, wrap og irish mash. Han er pæn huld og var det også sidste vinter, så umiddelbart skal han ha det igen i år 
Min gamle vallak på knapt 18 år er en stor krabat på 178 cm, og han får roepiller og fiberpiller, vitaminer og lidt gulerødder og masser af wrap om vinteren. <her om sommeren får han masser af græs, vitamin og lidt wrap..og han mangler heller ikke noget..
Hej Fiberpellets er bare sagen 500 g morgen og aften, det er nemt og billigt og hestene ser knagende godt ud.
Hvis du vasker fedtet ud af pelsen er den ikke vandafvisende - hvis hesten står ude i regn kommer vandet ind til huden og hesten vil fryse - uagtet hvor tyk den er... Selvfølgelig kan det ind imellem være nødvendigt at vaske på denne årstid - men så må man tage sine forholdsregler med grundig tørring og beskyttelse mod vejret indtil fedtet er genopbygget i pelsen.
Du kan godt vaske hesten på denne tid af året. Men du skal tage højde for vejret. Når du vasker hesten, vasker du det naturlige fedt ud af pelsen og den mister dermed sin vandafvisende effekt. Så indtil pelsen har fået opbygget et nyt lag fedt, skal du være opmærksom på, at hesten ikke kan klare at stå i regnen i længere tid ad gangen. Regnen vil trænge igennem pelsen og havne direkte på huden = våd hud = kold hest. Så hvis hesten går på døgnfold endnu, så skal du overveje det grundigt, inden du begynder at vaske kroppen på den. Du bør vælge en periode med tørvejr og det er vist lidt svært med det våde vejr vi har pt.
Tak for dit svar. Og ja ved godt de er lidt fedtet i pelsen normalt, men hun er bare et ekstremt tilfælde, og det er desideret ulækkert synes jeg.. Hun trænger virkelig, det er bare om selve badet er for kølligt i vejret  Hun kan jo få et tæppe på mens hun tørre ...  Hun skal dæme ikke ikke fryse, eller blive forkølet 
Hvis du kan finde en solskinsdag med rimelig god temperatur, så kan jeg ikke se noget problem i selve badet. Når du vasker bruger du vel opvarmet vand, når du sæber hende ind (så opnår du i hvertfald den bedste effekt med sæben) og så er det ellers bare at få hende skyllet og tørret af og derefter enten ud i den lune sol eller på med et sveddækken. Den største udfordring er, set med mine øjne, at det vil tage lidt tid, inden hestepelsen igen selv kan holde hesten tør for regnen.
Mange tak for svarene, jeg håber på en varm dag i næste uge, så hun kan blive skruppet :p
Øh ja jeg har lige i dag vasket min fuldblodsracer som slet ikke er til den tykke side. Hvis du skraber hesten af eftérfølgende og går en tur med den så den tørre er der slet ikke nogle problemer..
kunne godt lige bruge lidt hjælp  hesten det drejer sig om er : Oldenborger (af den gammeldagstype) 170 cm 650-700 kg bliver redet 6 gange i ugen af 45 min- 1½ time 21 år. ingen skader eller lign. Vil rigtig gerne fodre ham med lucerne, grønpiller, feed complex, olie og salt.. Meeeeen de der mængder.. tænker: Lucerne ca. 1½ kg grønpiler ?? feed complex 50 mg olie 1 dl salt 1 spiseske.. og wrap 8-10 kg Lyder det fornuftigt? og hvad med grønpiller?? håber i kan hjælpe ..
Det er godt nok meget den hest rides og især når den er så gammel   jeg ville give et godt solidt musli produkt. Jeg ville droppe lucerne det er kun som salat for heste og fylder ikke og feder ikke så ville jeg give den 2 gange 1 kg grønpiller +1 kg musli også 10-12 kg wrap + halm i boksen så skulle den være godt dækket ind.
Jeg synes din plan lyder fin, jeg går ud fra at den ikke har behov for stivelse?? Jeg ville give ham mellem 500-1000 gram opblødte grønpiller, der er en del protein i dem så det kan være du lige skal have regnet det hele igennem da der også er en del protein i lucerne. Alternativt kan du bruge roepiller istedet for grønpiller og så stadig fodre med lucerne. Jeg er ikke sikker på at Feed complex indeholder alle de vitaminer og mineraler din hest har brug for??
ja han bliver redet en del, hvorfor skulle jeg lade være med det når han elsker det og er i god form, han viser ingen tegn på hans alder  Han har godt af lucerne da det danner spyt, holder hans mave igang  Selve foderplanen skulle gerne være tiptop, og i feed complex findes alle de vitaminer hestene har brug for  Det er bare mere mængden af grønpiller jeg tænker på, men tror at 800- 1000 gram vil være meget passende  Han tåler ikke wrap eller hø i for store mængder, så 10-12 kg ville slå hans mave helt ud.. men han har adgang til halm 24/7
hej fodrer min halvgamle old dreng på samme måde og han blir også redet ca 1 time 5 g om ugen . dressur  han får ca 600 g grønpiller  dejligt at høre din old stadig er fit for fight , det er min nemlig også . hilsen conny
mange tak for jeres svar, har fået hjælp af en foder kyndig.. Fik bare ikke lige forhørt mig om mængden af fodret.. Men når han ikke har problemer med at optage/udnytte noget af maden, kunne han ikke se hvorfor det skulle være et problem  Men vil da lige undersøge de fiberpiller, og se hvad det er for noget  Det er SKØNT at han elsker og kan blive redet så meget.. 
Vi har lige fået en fantastisk sød og dejlig 1-års pony hjem i dag. Vi har en masse folde. På den ene går vores shetlændere, og på en anden går min vallak. Nå, vi smed den lille ponyplag ind til vores shetlændere, og de tog rigtig godt imod hende. Jeg har været ude og kigge til dem mange gange i dag, men så her til aften gik hun pludselig sammen med min vallak. Tråden er ikke i stykker nogle steder. Den laveste tråd er 70 cm over jorden, og hun er vel 110 i stg. Kan sådan en lille sag bare kravle under? Og skal vi virkelig til at sætte mere hegnstråd op? Vores shetlændere har aldrig lavet det nummer, og de er altså 20-25 cm lavere end hende. :/ Jeg har læst lidt på nettet om ponyer, der ruller sig under tråden?? Jeg så desværre ikke, da hun løb under. Ideer til, hvordan man holder sådan en udbryderprinsesse inde modtages med kyshånd. Vi bor tæt på en meget traffikeret vej, og jeg har bare ikke nerver til at skulle ud og lede efter en lille pony.   Så nu er min vallak og den lille pony lukket ind i stalden, og der bliver de inde til vi har fundet ud af en holdbar løsning.
min shetlænder kan også finde på det, men det var så ikke under hegnstråd jeg fandt ud af det,det var heldigvis før de kom på mark, så vi har konsekvent 3 tråde ude på marken, hvor den nederste er 30-40 cm over jorden, så kan han ikke snyde 
.. den bette ponz kan rulle sig under tråden. Jeg ville sætte en ekstra tråd op nederst. Bøvlet, ja, men også nødvendigt for at passe på ponyen. Godt at du tager ansvar og gør noget ved sagen og søger råd.  Der er muligvis andre gode råd, men jeg kender kun det med at sætte en ekstra tråd op. Forresten, er der græs nok til hende på folden, hvor hun gik? Kan hun være sulten og derfor smuttet under hegnet?
Tak for råd - der er masser af græs på vores folde. Jeg vil sætte noget ekstra tråd op, måske max 20 cm over jorden, så hun ikke kan rulle under. Og så tror jeg måske også jeg vil trække hende hen til tråden, så hun får et gevaldigt stød. Der er masser af strøm på hegnet, men hun har tyk pels og en ret tyk man også, så hun kan sikkert ikke mærke strømmen :/
Hej. Lige i denne her tid gror brombærrankerne rigtig meget, og hvis de kommer til at ligge ind over hegnet, så kan de nemt aflede strømmen. Det samme gælder forskellige grene der lige nu er tunge af bær. gå en tur langs hegnet og klip alt det væk der evt. kan lede strømmen i jorden. Hvis du har jern hegnspæle kan det også ske, at plastikkoppen er revnet uden at man kan se det. Her plejer jeg at tage en lille forstøverflaske med på min rundtur, og sprøjter lidt på alle jernpælene. Hvis du hører det der karakteristiske tik...tik...tik, så trænger koppen til at blive skiftet ud. For nogle år siden havde vi nogle små udbryderkonger opstaldet, og marken lige ud til vejen. Jeg købte nogle billige refleksveste, klippede dem i strimler og alle hestene fik refleksbånd syet på grimens næsebånd og kindstykker. Da det blev dækkentid, fik de alle refleksstrimler syet på deres dækken.En meget billigere løsning end at købe refleksdækkener og grimer, og bestemt lige så effektiv, og så kunne jeg jo bruge de sparede penge på noget andet ... til hestene selvfølgelig 
Har selv haft sådan en lille bandit. Det eneste der rigtig hjælp, var da vi klippede den mega tykke stritman af. Så var der ikke noget til at aflede strømmen. (Havde tre rækker tråd). Det så jo lidt træls ud, men super effektivt. Han gjorde det aldrig igen. Og en skadet pony er jo bedre end en kørt-over pony. Da jeg var barn havde vi et føl som også var mester i udbryderteknik. Min var lavede så en antenne af tyk ståltråd og satte på grimen. Efter 2 dage, kunne vi pille dimsen af og følle løb aldrig ud igen. Igen bedre med den lidt "hårde" måde ( den kan jo bare lade være med at kravle ud) end en bortløben og tilskadekommen følle.
ved godt dette måske lyder hårdt, men men - Vi fik en shetlænder hjem som overhovedet ikke har respekt for hegnet. Det var knap så godt når hun gik med omkring 20 heste  Vi snoede ståltråd om grimen og en let kæde ned til jorden og 2 "antener". Hun lærte i løbet af en ½ time at hegn skal man holde sig fra  Vi holdt selvfølgelig øje med hende lige den dag
tænkt på noget i den retning... Altså med at lave en antenne, så hun får et kæmpe smæk af hegnet. Der er ikke noget der hænger på tråden. Alt er intakt. Folden er 4 år gammel med Rutland elreb 8 mm, det største "batteri" man kan få, nye klokker og træpæle. Så der burde være strøm på hegnet. Intet "klikker" nogle steder, så alt er som det skal være. Hvis man laver sådan en antenne, risikerer man så ikke at de andre heste stikker sig på den??? Jeg forestiller mig at binde noget ståltråd fast i næsebåndet på grimen og føre det op til nakkestykket, hvis jeg så vil lade et stykke gå måske 20 cm op i luften.. Og så vil jeg sætte hende ind til shetlænderne og vente og se hvad der sker. Er det ikke for koldt nu til at gøre man, pandelok og ryg våd? Hun er jo kun 1 år gammel og i rigtig fin foderstand - ikke tyk, men slank og fin.
Jeg har også to hopper, der meget nemt bliver fede. Om vinteren får de vitaminer/mineraler fra Travo + 150 g roepiller blødt op i vand (giver dem lidt mæthed + gode fibre) De får hø så de er dækket ind (1 kg. pr. 100 kg. hest) og så halm til resten af natten. På den måde kan jeg holde damerne slanke. Om sommeren begrænser jeg deres græsindtag + den gamle får mundkurv på noget af tiden (hun er den, der hurtigst bliver tyk). De får dog altid deres vitaminer og lidt roepiller uanset årstiden.
Mange tak for dig svar .. 
Når den er så overvægtig, så skal du virkelig passe godt på med at lukke den på græs. Især nu hvor nattetemperaturen begynder at snige sig langt ned. Det betyder nemlig, at græsset ophober en masse fruktan og det er kilden til forfangenhed - især for en overvægtig hest som er i højrisikogruppen for at blive forfangen! Jeg er selv ejer af to haflingerhopper og min erfaring med haflingere er, at de kan være noget af en udfordring at fodre på! De kan leve af ingenting og alligevel tage på i vægt  Samtidig har jeg også lært lektien om forfangenhed på den bitre måde. Min ene hoppe blev forfangen i efteråret 2009, hvor hun var 5 år gammel. Hun var overvægtig og nattefrosten snød mig og kom meget uventet en nat, hvor hestene havde adgang til græs. Resultatet blev en forfangen hoppe, som var på smertestillende medicin i 7 uger og måtte stå i sin boks stort set hele døgnet rundt i 10 uger, før hun igen var i stand til at gå ude et par timer om dagen. Nu ved jeg ikke, om du allerede kender til forfangenhed og hvilken sammenhæng det har med fodring. Jeg vil ikke begynde på den helt store forklaring her. Men du er velkommen til at kontakte mig, hvis du vil vide mere. Mht. fodring ved slankekur så er her nogle af hovedreglerne: undgå sukker, begræns foderindtaget = nul fri adgang til hø, wrap og andre typer stråfoder, som hun kan tage på af og undgå at sulte hende. Når mine haflingere har været på slankekur, så har jeg i vinterhalvåret givet hø som stråfoder i afmålte portioner. Hovedreglen hedder 1 kg pr. 100 kg. hest og derudover har jeg suppleret op med vårbyghalm. Dertil kommer så kraftfoderet, som skal dække hestens behov for vitaminer og mineraler og desuden give mæthedsfornemmelse. Der har jeg prøvet lidt forskellige løsninger. Jeg har kørt med et rent vitamin/mineral tilskud + Speedi-Beet (roefoder med sukkerindhold). Det fungerer godt til min yngste hoppe. Min ældste hoppe har til gengæld en sart mave, som kræver et meget fiberrigt foder, da hun ellers får diarré. Hun kan ikke nøjes med et rent tilskud af vitamin/mineral i pilleform, så får hun diarré. Til hende har jeg istedet brugt Leisure Mix fra Brogården, som er et müeslifoder beregnet til nøjsomme heste. Et rigtig godt foder som jeg også kan anbefale. Om sommeren er de, efter den yngstes forfangenhed, sat på begrænset græs og får suppleret op med hø. På den måde kan de få en større portion stråfoder, da nærringen i høet ikke er nær så høj som i græs. Dertil får de så et rent vitamin/mineral tilskud i form af f.eks. bolsjer. Mit bedste råd til dig pt. er: begræns græsset meget. Hvis den kommer på stald om natten, så giv en passende mængde hø - hvor meget afhænger af hvor meget græs den får adgang til om dagen - og giv halm for resten. Og find et rent vitamin/mineral tilskud til den samt f.eks. Speedi-Beet eller en anden form for roeprodukt med lavt sukkerindhold (ikke Betfor det er fyldt med sukker/melasse), som kan give lidt mæthed.
Ps. du er altid velkommen til at kontakte mig via beskedcenteret eller mail, hvis du har brug for råd. Jeg har ejet haflingere i 12 år nu, så jeg har opbygget en del erfaring med fodring af den race 
Ja er der nogen der har den fjerneste anelse om hvad dette kan være??  Min venindes hest fik for ca. 5 uger siden et meget mærkeligt sår. Såret er helt rundt og ca. 8 x 8 cm.  Min veninde var på ferie, så jeg opdagede såret nok omrking et døgn efter han havde fået det.  I starten var det ikke så hævet, men efter en uge, hvor det blev vasket hver dag, var det enormt hævet. SÅ kom hesten på penicilin, men det tog ikke hævelsen.  Bag såret er der ligesom en sær meget hård hævelse, der er nok 1-1½ cm under hele såret.  Dyrlæge nr 1 mener at det er arvæv der er dannet indvendigt i stedet for udvendigt.  Dyrlæge nr 2 + smeden mener at det kan være hudkræft (hesten har haft hudkræft i øjenlågen).  Det der taler imod kræft er dog at hævelsen og såret kom ud af den blå luft. Hesten har ikke haft en knude, der hvor såret er.  Såret vil ikke rigtigt hele op.  Har nogle fotos her. ADVARSEL OM ULÆKRE FOTO!!.  Sådan så såret ud tidligt i forløbet:   Såret er så blevet pænere, men ikke ret meget mindre.  Og så i dag begyndte såret at væske med sær orange væske:   Man kan desværre ikke se hævelsen på foto'ene, men det føles som sagt som om der hele vejen under såret er 1-1 ½ cm hård knude.  Nogle bud på hvad i al verden det er?  Biopsi vil blive taget.
fik min gamle pony en sommer på maven.. dagen efter var HELE maven dækket af det og dr dyr kom ud.. han sagde det var en form for sommereksem og hun fik en del sprøjter.. kunne skrabe og vaske det slimede af i flere dage til det helede og var væk.. dyrlægen sagde det var fordi der var så mange hyg/smådyr der hvor vi stod(nær å) kort efter blev hun flyttet og det kom aldrig igen..
Ja så er det jo snart dækkentid igen, og dermed skal der jo vaskes dækner!! Jeg har ofte tænkt på om der var nogen måde man kunne bevare impreneringen på udendørsdæknerne i længere tid f.eks. har jeg jo tænkt at de jo kan tåle at være ude i regnvejr - kan de vel også tåle at blive vasket?? Ergo må det være sæben som vasker impreneringen af!! Eller hvad? Hvilken erfaringer har i gjort jer i forhold til at sikre at jeres udendørsdækner fortsat er vandtætte efter vask - altså UDEN ny imprenering. Er der forskel på hvilke dækner der holder bedst??
jeg har altså kun de billige dækner.. nogle af dem er 6 år gamle og de er stadig vandtætte.. de bliver vasket hos en der vasker dækner og de bliver og impregneret, så jeg har ingen problemer med utætte dækner. Tina
nogle dækner har på indvendig side af stoffet, en form for membran påsvejset. Hvis man vasker med for høje varmegrader, samt med et vaskemiddel, som ikke er beregnet til netop regntætte stoffer, kan man ødelægge membranen, så den går fra og nermest ligger som en løs iturevet hud på stoffet. Jeg bruger vaskemiddel som er beregnet til vask af imprægneret stoffer, samt vasker på kun maks 40 %. Når dæknet er tørt, imprægnere jeg med inprægneringsmiddel til regntætte men åndbare stof. Feks. jem og fix har et rigtigt godt imprægnerings middel til åndbare regntætte stoffer, som kun koster det halve af det du kan købe i rideudtsyrs butikkerne.
Som jeg læser ud af jeres indlæg så imprenerer I altid jeres dækner efter vask. Gælder det også regndækner??
alle dækner får en omgang.
jjj: du skal bare huske på, at hvis hesten går ude i regnvejr i længere tid, så kan pelsen ikke holde hestens hud tør, for det naturlige pelsfedt er vasket ud. Så man skal tænke lidt længere frem end blot den tid, som det tager at give hesten et bad. Det tager tid for hesten at få ny fedtlag i pelsen. I stalden hvor mine heste står, er der en pony, som ikke kan holde varmen, hvis den har stået ude i regn i 4-5 timer. Så er den så gennemblødt, at den ryster som et espeløv og det selvom det er varm sommerregn og 18-20 grader varmt. Det har vist sig, at hesten er blevet striglet for grundigt gennem meget lang tid = stort set intet fedt i pelsen. Resultatet er, at ejeren nu er nødt til at give ponyen regndækken på, når vejrudsigten lover flere timers sammenhængende regn. Først nu efter 6-8 uger med meget begrænset strigling har ponyen efterhånden fået et mærkbart fedtlag i pelsen og kan holde varmen i lidt flere sammenhængende timer. Så Maja husk du ikke skal strigle mere end højest nødvendig. Pelsen skal have fred til at danne nyt fedtlag 
Hej Maja. Til lykke med din nye hest. Du kunne jo evt. vaske den med vand og sæbe på benne under maven, flankerne, bringen og halsen. og så bare 'vaske' den med vand hen over ryggen og krydset samtidig med at du får sæben skyllet ud. Hvis du derefter skraber vandet godt af, så har du jo ikke fjerner noget fedtlag i pelsen på oversiden af hesten. Til slut kunne du evt. få den sportsklippet så den ikke sveder for meget, og samtidig bruger lidt energi på at holde sig varm.
Jeg tror altså, at når hesten begynder at få rette foder og vitaminer, så bliver pelsen i orden igen.
Man laver bare antennen i blød tyk ståltråd, eller hegnstråd. Hvis man ligesom ligger det dobbelt og snor der, så er spidsen ikke "spids" og enderne som kan stikke fæstnes med gaffe på langs kindstykkerne på grimen. så kommer ingen til skade. Og selvfølgelig holder man øje med folden, når man laver disse Storm P anordninger 
som Brella skriver så er der ingen der kommer til skade. Selvfølgelig holde øje da man jo aldrig kan sige aldrig  Hvis de går ude om natten, så havde jeg nok pillet dem af der. Men ellers, ja det er noget der virker
en kan komme under hegnet?? *Fnis* Min 2-års plag på 150cm i stang går under hegnet hvis der ikke er strøm på og det er bare den mindste smule løst - og her taler vi altså om at nederste tråd på yndlings-gå-under-stykket (Han har gjort det nogle gange over et par sæsoner men går heldigvis sjældent længere end til græsstykket lige uden for hegnet   ) ikke er mere end 40cm over jorden (!) Han ruller sig sgu ikke nogen steder - han stikker hovedet under, løfter hegnet og vader fremad og så bliver hegnet altså på mens gedebukken pludselig står på den forkerte side af hegnet. Og det er altså ikke fordi hegnet (Reb/bånd) som sådan hænger for det gør det ikke men reb giver sig altid noget. Han bliver ellers pænt inde hvis der er fuld knald på hegnet - men er det ved at være på tide at få ladet batteriet så .... I min optik er 70cm over jorden ALT for højt til at hegne så små ponyer. At begynde med ståltråd og hvad ved jeg for at holde den inde ved at give den stød er i mine øjne hen i vejret - sæt en tråd på der passer i højden til ponyer. Det vil også give den gode ro i sindet at du VED hestene er hegnet "lovmæssigt forsvarligt" - skulle det værste ske og du får brug for din ansvarsforsikring. (Det tror jeg nemlig ikke du kan regne med hvis en af ponyerne smutter af en eller anden årsag under så høj en laveste tråd) Jeg mener - jeg hegner heller ikke min store pony med sytråd i 70cm højde selv om jeg ved det er nok til at holde lige netop ham inde 
Vil lige tilslutte mig ideen med antennen, tro mig det virker  Jeg ville ikke sætte den lave tråd, da jeg havde store heste som godt kunne sætte benene i hegnet. Derfor monterede jeg den gang en transistorradioantenne på grimen, den havde en plastikdut for enden, så stikke kunne den ikke. Jeg var så heldig, at de andre heste ikke pillede. For lige at slutte historien... Ponyen havde ikke noget navn da hun ankom, men inden længe blev hun døbt atenna  Anja
vi har miniaturer (ca samme størrelse) og hver gang vi har enten købt en 1 årig eller fået føl er der (sikkert til naboernes store undren og også information *G*) blevet sat en ekstra tråd på hele vejen rundt, det har virket, vær også obs på græs under hegnet der vokser op, det tager altså en del strøm, vi fik 2 døde føl sidste år fordi vi ikke anede hopperne var i fol, hingsten havde ikke været inde ved hopperne men havde så til gengæld bedækket dem igennem hegnet, så ud med leen og få slået alt græs der vokser op!!!! pøj pøj med det! hilsen Vipse
Spillers laver et fint produkt der hedder High fiber cubes. Hvis du ikke giver fuld dosis (når den skal slankes), skal du huske at supplere med mineraler - ja, som du selv er inde på, er stråfoderet rigtig vigtig:) Jeg er blevet frarådet at bruge roepiller til hest der skal slankes...
Hej! Endelig ikke lukke den på det farlige efterårsgræs. Har lige hørt om en der har haft utrolige resultater (islænder) på Equigard, Glucogard og hø.
Væk fra græsset. Fodr med vitaminer/mineraler og godt hø   Samt stille frem og igang.
Vitaminer og hø. Fuldfoder produkter til fede heste er vist primært lavet for at slanke ejerens bankkonto  Hvis hesten er fed skal kalorieindtaget reduceres mest muligt, ligesom man skal sikre, at dens mave trods alt har stråfoder at arbejde med så mange timer som muligt, så man ikke efter et år står med en hest med mavesår - eller en hest der konstant får kolik. Derfor er det fjollet at hælde fuldfoder på hesten - selv slankemad indeholder kalorier, og jo flere kalorier den får i krybben, des mindre stråfoder bliver man nød til at tildele for at kunne slanke hesten. Og selv på en kost bestående af vitaminer og hø, bliver man nød til at skulle begrænse mængden af hø, så giver man også fuldfoder er vi ofte nede på næsten ingen hø. Så vitaminer og hø - gerne hø i hønet, høpose, slowfeeder eller tildelt af flere omgange, så hesten ikke æder det hele i løbet af en time. Og så intet eller MEGET begrænset græs.
Nå ja - og så kan i jo godt begynde at gå nogle gradvist længere ture med den i skridt, så den begynder at få motion, muskler og kondi   En trækketur i skridt kan en fed hest godt holde til, så længe man lige husker at tage højde for dens kondi og vægt når man planlægger længde og "sværhed" (2 timers rask gang op ad bakke, er eksempelvis ikke sagen når man lige starter).
Mange tak for svarene alle sammen 
Giv den hø, og kaloriefrit foder.. Den skal have sine vitaminer og mineraler 
Min hest er også meget overvægtig fordi han har spat, så han bliver ikke redet andet end små skridtture. Han får stråfoder   det smager godt og feder ikke. Han får PAVO DailyPlus
Det kommer meget an på temperaturne. Du kan ikke bare sige at der er meget om dagen og lidt om natten. Det afhænger af nattemperatur og sol. Overskyede dage giver mindre fruktan. Sol der bager efter en kold nat giver meget fruktan. Lave temperaturer om natten giver fruktan osv.
Så hvis det er en kølig dag, så er der ikke meget fruktan i græsset? Og hvis det er kolde nætter, så burde man sætte dem på jordfold, for der er meget fruktan i, eller?
Hvis dine heste ikke har været forfangne før eller er voldsomt overvægtige, er der ingen grund til at sætte himmel og hav i bevægelse og flytte rundt på dem for at undgå en evt. potentiel forfangenhed. De færreste heste bliver forfangne, heldigvis.
jeg har læst mig til herinde at døgnrytmen for sukker i græsset sådan generelt er højest kl 21 om aftenen. og lavest klokken 9 om morgene. kh sanne
First, please let me apologize for writing in English, but I don't speak Danish! I have received many visits to the articles on my blog from people on this site, so I thought I would share this new one with you: It is the story of a severely abused mare who survived devastating injuries through the love of a veterinarian who recognized and respected the mare's incredible will to live. I post this because it may be an inspiration to anyone facing a bad injury with their horse and wondering what to do. I'm not suggesting that one should not euthanize a horse if that feels like the right thing to do -- but I do think that sometimes, we give up too easily. Horses have remarkable recuperative abilities...sometimes, they just need our help and faith. I hope you enjoy this article, though it is troubling in some ways: Very best to Denmark! Susan Kauffmann "The Equinist"
Tillader mig at oversætte for Susan så alle kan være med (Just translating so everyone gets the point!)  "Først undskylder jeg for at skrive på engelsk, men taler ikke dansk. Jeg har modtaget mange besøgende fra denne side på artiklerne på min blog, og tænkte at jeg ville dele denne nye artikel med jer. Det er en historie om flere vanrøgtede hopper som overlevede livstruende kvæstelser, med hjælp fra kærlige dyrlæger, som forstå en hoppes utrolige vilje til at ville leve. Jeg laver et indlæg med dette fordi det kan være en inspiration til andre der står med slem skade på hesten, og overvejer hvad de skal gøre. Jeg foreslå ikke at man ikke skal aflive sin hest, hvis man anser det for det rigtige at gøre -- Men jeg tænker at vi nogen gang opgiver for let. Heste har en fantastisk genoptrænings evne .. nogengange behøver de bare vores hjælp og tro på det. Jeg håber du nyder artiklen, selvom der kan være problemer nogen steder (?sikkert med forståelse af det engelske sprog?) Det allerbedste til Danmark! Susan Kauffmann "The Equinist"
Er der nogen der bruger nogle af disse boots, som har lyst til at vise frem? Min hest har brug for boots, men jeg er i tvivl om hvilke jeg skal vælge. Billeder siger ikke nok synes jeg. Har før haft et par Cavallo Simple Boot, men dem blev jeg aldrig rigtig glad for, så vil helst ikke brænde nallerne igen. Jeg bor ved Ringsted, håber at finde nogle i Ringsted/Køge/Haslev/Roskilde området. Jeg er nysgerrig på modellerne: Easyboot Trail Easyboot Epic Boa Horse Boot Med venlig hilsen Jannie
Har prøvet længe at skrive det her indlæg, men Pyhhhh det er bare så hårdt...og nu tuder jeg allerede. Tayson fik i foråret opereret en sarcoide væk fra spidsen af halen. Han kom sig hurtigt og blev sit dejlige stærke jeg igen. Han så hammergodt ud, skinnende pels, fine muskler og liv i blikket..og han var flyvende når der skulle springes.Så vi tilmeldte ham Kar open i weekenden 30/31. august. Det var tid til at komme igang igen. Sent tirsdag aften (2/8-11) red Nathali tur på ham. Hun ringede hjem på vejen tilbage: han går altså sjovt mor..Der var intet ud, men på vejen hjem gør han noget underligt med bagbenene!!!OK jeg cyklede dem i møde...og jo han slæbte en anelse på bagbenene...han var ikke halt, men gik underligt....Jeg sagde flere gange : jeg fatter ikke hvad det kan være, se ham lige...han stråler jo..jeg fatter det ikke han ser jo r..godt ud, se hans øjne....Nå, men hjem med ham og fodre..og så nat nat. Onsdag morgen (3/8-11) ringede jeg til dyrlægen og aftalte tid tidligt næste morgen.Ud fra hvad jeg fortalte mente hun bestemt ikke at han havde smerter af nogen art, hvilket jo var en trøst. Samme aften gik han noget usikkert, men styrede fortsat hopperne rundt på folden, spiste, drak, og så glad og tilfreds ud.Men jeg kunne godt mærke knuden i maven vokse...jeg var så bange og slet ikke ligeså stærk som Tayson, så jeg holdt mig på afstand for ikke at påvirke ham for meget.Vi sagde godtnat og lod dem være på fold.Tayson elskede udetid mere end noget andet og jeg nænnede ikke at lukke ham i boks, når han havde det skidt og vejret jo var fint. Torsdag (4/8-11)kom Signe tidligt. Han stod på folden, men rørte sig slet ikke. Vi gik ud til ham, og det var tydeligt at han i nattens løb havde mistet næsten al kontrol over sine bagben.Han var næsten lammet.Min dejlige basse!!Signe mærkede ham inden i...der var knuder(sarcoider) på størrelse med tennisbolde inde langs hans rygrad og de var skyld i lammelsen.Han havde dog ikke smerter.Heldigvis, men jeg tænker bare hvor bange han må have været den nat.... Så der var igen udvej, og jeg klippede hegnet og langsomt blev han ført ud af folden.Han faldt, men kom op igen med hjælp..grusomt..Så stod han og spiste en pose gulerødder mens vi sagde farvel...Signe kom og gav ham sprøjten. Han overgav sig med det samme....min store stærke hest... Og så tudede vi resten af dagen...mange gange var vi ude og ae hans dejlige mule og hans store ører...og græde...igen og igen. Stakkels stakkels basse, jeg savner ham helt vildt. Stalden er tom uden ham og ingen kan erstatte ham. Tænk at det kunne ske så hurtigt.Signe sagde at hun aldrig havde set noget lignende, det var voldsomt og uendeligt trist.Jeg er dog glad for at jeg lod ham være ude på sin højtelskede fold med sine damer,på hans sidste nat. Heldigvis var Tryg hurtige til at godtage dyrlægeerklæringen og udbetale erstatning så man ikke skulle tænke på det.Men pengene står bare og står...jeg prøver at kigge på hest igen for Nathali skal jo have noget at springe på.Men det er godt nok svært at finde en ny basse... Så pas på jeres basser, det kan godt nok gå hurtigt...Nu trøster jeg mig med alt det gode selskab han har på den anden side...så mange skønne heste at lege med. Pernille - totalt udtudet og nu uden Tayson
trøste dig udover at sende en masse tanker afsted til jer. Men, trods alt, godt det gik stærkt.... synes jeg. Kram
Åh sikke dog en historie - hvor trist. Betryggende at vide at han har haft SÅ ansvarlig og opmærksom en ejer, at der blev reageret/observeret. Føler med jer, dagene føles lige nu enormt lange, ensomme og triste. Der kommer en ny hest, MEN den erstatter ikke ham her. Godt I var der for ham. Hilsen Sus
at læse, men godt Tayson havde sådan en ansvarlig og kærlig ejer der kunne tage afsked når tid var. Bedste ønsker fremover 
Stakkels jer, godt han havde en ejer, der var obs på det.
Det er bare så trist at læse om. jeg føler med jer. Det I bør finde trøst i er nok, at han ikke har haft ondt og at det er gået så stærkt. tænk hvis han skulle have stået stille og have boksro i flere måneder, der hvor vi som mennesker konstant skal overveje om vi gør det bedste for hesten eller om det er af egoistiske grunde at vi holder hesten i live. I gjorde bestemt det rigtige og det var godt I var hos ham lige til det sidste.  
.. det er meget trist, at du har mistet din hest, og det gør mig ondt for dig. Jeg blev berørt af at læse, hvor hurtigt det gik tilbage for Tayson. Jeg forstår, at du er glad for, at du lod ham ham være ude på sin højtelskede fold med sine damer den sidste nat. Det betyder meget at vide, at du har gjort noget godt for ham i de sidste timer, han havde på jorden. Rest in peace Tayson. 
Årh nej Pernille.. Det er jeg bare så ked af at høre - sikke en frygtelig historie! Tænk at det kan gå så hurtigt. Fulgte jo med i jeres historie i foråret, og havde jo selvfølgelig håbet på det bedste! Frygteligt med sarcoider der pludselig angriber inde i hesten. Sender en masse tanker og kram i din retning! Flot beslutning, og godt i var så opmærksomme og hurtige til at reagere!
alle sammen for jeres trøstekrammer...det hjælper og især at i siger at jeg var en anvarlig ejer for det føles slet ikke sådan. Tayson var jo en af en kastebold og havde haft mange ejere før han kom til mig.Jeg havde lovet ham at han aldrig blev sendt videre og det kunne jeg i det mindste holde. Nathalie: ja, det gik jo godt indtil de sidste par dage.Håber sørme at din Sisse stadig har det godt efter sin operation. Held og lykke til alle jer der har sarcoideheste. Heldigvis er det jo sjældent at det går så galt som med min basse. Tak Kram fra Pernille
Hej. Er der nogen af jer der har prøvet det med en af jeres heste ? Hun har en væskeansamling foran på bringen som har været der i 2 måneder, har været dyrlæge på flere gange, den var så blevet mindre/næsten forsvundet men så den "hævet" op igen og hvis man trykker op i den kan man mærke musklen er sprunget, dyrlægen siger os den er sprunget. Sidst dyrlægen var ude var hun halt pga det, men siger den bare skal vokse sammen og ha tid. Men undre mig bare når hun nu har stået i 2 måneder, og med den væskeansamling .. Andre der har prøvet det ?? Mvh Michelle
Det er måske ikke helt det samme, men min ene hoppe havde engang fået revet musklerne over i hendes inderlår. Hun var meget halt i lang tid (husker det ikke præcist, da det er over 10 år siden). Men, hun kom sig 100 %
Har snakket med dyrlægen igen til morgen og han siger det der bekymre ham mest er at hun er halt og vi iik ved 100% hvor det stammer fra, men at vi skulle vente og se når hun blir tilredet.
Hej, For et par år siden blev min hest sparket på bringen og fik en meget stor væskeansamling. Dyrlægen punkterede den og gav antibiotika. Væskeansamlingen kom igen bagefter, men dyrlægen mente ikke, der var grund til at punktere igen. Jeg vaskede med varmt sæbevand (sæbespåner) i et stykke tid for at massere og blødgøre ansamlingen, som efterhånden forsvandt af sig selv. Der gik et stykke tid, men ikke så lang tid som for dig. Efter at væsken var væk, var der et tydeligt hak i musklen, og hesten var ikke helt godt gående i en periode, men efterhånden som musklen blev genoptrænet, forsvandt ømheden. Der gik rigtig lang tid, før hesten var helt ok igen, jeg vil sige et halvt til et helt års tid. MVH Jette
Peffe er testhest i DK for Trail modellen, de fungerer upåklageligt og er SÅ nemme at tage på og af  Har kun fået taget dette billede bagfra 
Jeanette: Tak for billedet   Hvor længe har du haft dem og hvor længe rider du med dem ad gangen? Lise: Er de nemme at få på? Du må meget gerne ta billeder   Du kan sagtens have ret med Boa Boots, jeg har set dem brugt.
Jannie: Har haft dem nogle uger nu, han har både haft dem på 30 minutter og som idag, 5 timer, blandt andet på fold.. De holder og sidder som de skal, trods meget stejle sandbakker i grusgrav, galopfræs, bukkespring, hårde opbremsninger osv... Han har dem på hver dag uden jeg har oplevet de har rykket sig eller gnavet ham 
Dem bruger jeg. De er lidt klodset, men desværre de eneste som sidder ordentligt på min vallak. Jeg bruger dem både i skoven, til dressur og spring. De sidder super godt fast, er nemme at sætte på og er enormt slidstærke.  
Tusind tak for svar og billeder  Jeg har allerede prøvet Cavallo Simple Boots uden succes. Jeg hælder lige nu til at prøve Easyboot Trail eller Easyboot Epic. Trail virker meget nem og simpel, men lidt tungere og mere klodset end Epic. Må vist blive lidt i tænkeboksen..
Jannie: Trail er ikke tung, skal jeg lige sige, det er en rimelig let boot 
Tak for oplysningen   De er jo selvfølgelig også lavet i et andet materiale end Simple boots som jeg synes var både klodsede og tunge. Jeg hælder stærkt til Trail, det tiltaler mig meget at der ikke er spænder/skruer/wire på dem. Hvilken str Boa Gaiter vil du anbefale til Boot str 8? Andre der har et par ord/erfaringer med easyboots trail/epic?
Jannie: Pas, der skal du nok spørge Søren som forhandler dem, om hvilken str boa gaiter der skal til  Lise: Søren Høper,  , er vist den eneste indtil videre som forhandler dem her i DK, han havde lige akkurat fået dem hjem, da han var ude for at prøve boots på Peffe, også derfor han ikke kendte til dem i praksis endnu og spurgte om jeg ville lade Peffe være testhest og vende tilbage til ham, efter de havde været udsat for lidt af hvert 
Ok, ku godt være du havde forstand på gaiters   Large går fra str 5-8 og Xlarge fra 7-10 og da jeg skal bruge str 8 er der jo to muligheder... Vil det sige at man kan få Hovfokus ud og prøve forskellige boots? Hvis man altså bor i Jylland 
Hvad er forskellen på Easyboot Trail og Cavallo Simple boot??? Jeg har cavallo simple boots til min islænder, og de er selvfølgelig lidt tunge og klodsede at se på. Men når jeg ser billederne af Trail boots, så synes jeg de minder MEGET om cavallo boots. Hvad er forskellen? Er de lettere eller....?
Jannie: Tror desværre Søren er flyttet til udlandet eller er meget tæt på, men smid ham en sms, mail eller ring til ham   Han svarer gerne på spørgsmål! Lise: De minder måske lidt om dem der, men så alligevel ikke..  Og ja, der kan komme lidt skidt ind foroven, men så længe booten passer, vil det ikke genere.. Det gør det bestemt ikke på Peffe ihvertfald  Nina: Jeg har ingen erfaring med Simple Boot, så kan ikke svare dig ordentligt.. Men Trail er en af de få boots der passer min hests flade, runde hove...
Har lige haft søren ude for at finde boots til min. Det endte med easyboot trail pga hans store hove og facon. Det er bare super gode. Gnaver ikke og der kommer ikke rigtig skidt ind selvom vi rider i mudderet terræn. Han er en klovn og træder altid jernsko af, men disse bliver på. Der skal ihverfald rigtig meget til at få den af. En hest der igen træder en til to hove over sit eget spor og går frisk frem selv på grusvej 
jeg har 2 heste som jeg her til vinter overvejer at fodre med horselux lucerne, fiberpiller og vitamin/mineraler men der er jo mange at vælge i mellem så vil hører jer søde HNér hva bruger i og hvorfor jeg selv overvejer travo eller salvana evt den fra Bluehorse